## Pravilnik o obrascu zahtjeva za odobravanje korištenja besplatne pravne pomoći, obrascu uputnice i evidenciji izdanih uputnica

### NN 128/2008 (5.11.2008.), Pravilnik o obrascu zahtjeva za odobravanje korištenja besplatne pravne pomoći, obrascu uputnice i evidenciji izdanih uputnica

MINISTARSTVO PRAVOSUĐA

3668

Na temelju odredbe članka 17. Zakona o sustavu državne uprave (»Narodne novine«, broj 75/93, 92/96, 48/99, 15/00, 127/00, 59/01, 190/03 – proč. tekst, 199/03 i 79/09) i Zakona o besplatnoj pravnoj pomoći (»Narodne novine«, broj 62/08, čl. 17., čl. 34. i čl. 35. st. 2.), ministar pravosuđa, donosi

PRAVILNIK

O OBRASCU ZAHTJEVA ZA ODOBRAVANJE KORIŠTENJA BESPLATNE PRAVNE POMOĆI, OBRASCU UPUTNICE I EVIDENCIJI IZDANIH UPUTNICA

I. OPĆE ODREDBE

Članak 1.

Ovim Pravilnikom propisuje se oblik i sadržaj zahtjeva za odobravanje korištenja besplatne pravne pomoći, obrasca izjave o dopuštanju uvida u podatke o imovini, obrasca uputnice te način vođenja i oblik evidencije izdanih uputnica.

II. ZAHTJEV ZA ODOBRAVANJE BESPLATNE PRAVNE POMOĆI

Članak 2.

Zahtjev za odobravanje besplatne pravne pomoći predaje se preporučeno putem pošte Uredu državne uprave u sjedištu, a neposredno se može predati u ispostavama Ureda državne uprave.

Zahtjevi za odobravanje besplatne pravne pomoći rješavaju se redoslijedom kojim su zaprimljeni. Izuzetno zahtjev za odobravanje besplatne pravne pomoći u slučajevima iz članka 23. stavak 2. Zakona kada prijeti opasnost gubitka prava zbog proteka roka zahtjev se rješava u najkraćem roku bez obzira na redoslijed zaprimanja.

Članak 3.

Zahtjev za odobravanje besplatne pravne pomoći podnosi se na obrascu koji sadrži podatke o imovnom stanju podnositelja zahtjeva i članova njegovog kućanstva, izjavu (ZOBPP-izjava) podnositelja zahtjeva o materijalnoj i kaznenoj odgovornosti za točnost navedenih podataka te izjave podnositelja zahtjeva i punoljetnih članova njegovog kućanstva o dozvoljavanju uvida u sve podatke o njihovoj imovini i dohotku.

Članak 4.

Obrazac zahtjeva za odobravanje besplatne pravne pomoći (ZOBPP-1) sadrži sljedeće podatke:

A.1. Podaci o podnositelju zahtjeva

Unose se podaci o imenu i prezimenu podnositelja zahtjeva, imenima roditelja, spolu, datumu i mjestu rođenja, državljanstvu, broju identifikacijske isprave (osobna iskaznica ili putovnica), MBG odnosno OIB te adresa prebivališta odnosno boravišta u Republici Hrvatskoj odnosno u inozemstvu ako podnositelj zahtjeva nema ni prebivalište ni boravište u Republici Hrvatskoj i broju telefona.

A.2. U slučaju da je pravna pomoć potrebna maloljetniku ili osobi koja je lišena poslovne sposobnosti zahtjev u njezino ime podnosi zakonski zastupnik ili skrbnik. Unose se podaci o zakonskom zastupniku ili staratelju o imenu i prezimenu, oznaci akta kojim je postavljen za zakonskog zastupnika, tijelu koje je akt donijelo, vrsti identifikacijskog dokumenta, broju identifikacijske isprave, MBG odnosno OIB, adresi prebivališta ili boravišta u Republici Hrvatskoj odnosno u inozemstvu ako ne nema prebivalište ili boravište u Republici Hrvatskoj i broju telefona.

B. Upisuju se podaci o pravnoj stvari za koju se pravna pomoć traži.

B.1. Tijelo nadležno za odlučivanje o pravnoj stvari za koju se pravna pomoć traži.

B.2. Pravna stvar za koju se pravna pomoć traži. Naznačiti pravnu stvar za koju se pravna pomoć traži sa da ili ne, zaokružuje se pripadajući odgovor.

1.) Upravni postupak:

Za zastupanje:

1.1. U prvom ili drugom stupnju

1.2. U cijelom postupku

1.3. Radi izrade pojedinih podnesaka

1.4. Zastupanje u upravnom sporu

2. Upravni postupak se vodi:

2.1. U statusnim stvarima

2.2. U postupcima koji se odnose na boravak i rad stranaca u Republici Hrvatskoj

2.3. U postupcima za utvrđivanje prava iz zdravstvenog osiguranja

2.4. U postupcima mirovinskog osiguranja

2.5. U postupcima za ostvarivanje prava iz socijalne skrbi

3. Sudski postupak:

Za zastupanje u:

3.1. Zastupanje u cijelom postupku

3.2. Zastupanje u prvom ili drugom stupnju

4. Predmet postupka

4.1. U postupcima o vlasništvu kada se radi o vlasništvu kuće ili stana potrebnih za stanovanje podnositelja zahtjeva, vlasništvo nad sredstvima za rad podnositelja zahtjeva

4.2. U postupcima za povrat imovine prognanika

4.3. U radno pravnim postupcima u odnosu na radnike i osobe koje traže zaposlenje

4.4. U obiteljsko pravnim postupcima, osim na postupke koji uključuju smanjenje iznosa uzdržavanja kada je osoba koja je dužna plaćati uzdržavanje propustila podmiriti svoju obvezu plaćanja, te u postupcima zaštite djece i mladih punoljetnika s poremećajima u ponašanju kao i postupcima koji se vode kod suda na temelju međunarodnih konvencija kojih je Republika Hrvatska stranka, a tiču se zaštite prava i dobrobiti djece

4.5. U ovršnim postupcima kada se radi o postupcima za koje se prema odredbama ovog Zakona može odobriti pravna pomoć

4.6. Pravna pomoć iz razloga pravičnosti prema odluci suda

4.7. U postupcima pred Trgovačkim sudom

4.8. U kaznenim postupcima (pravna pomoć za žrtvu kažnjivog djela)

4.9. U prekršajnim postupcima (pravna pomoć za žrtvu kažnjivog djela)

5. U postupcima pred Ustavnim sudom Republike Hrvatske

6. U postupcima pred Europskim sudom za ljudska prava

7. U postupcima pred međunarodnim organizacijama

8. Za postupke u kojima obveza pružanja pravne pomoći proizlazi iz međunarodnih ugovora.

C. Naznačiti vrstu pravne pomoći koja se traži sa da ili ne, zaokružuje se pripadajući odgovor.

a) Primarna pravna pomoć:

1. pravni savjet

2. pravna pomoć u sastavljanju pismena pred tijelima uprave i pravnim osobama s javnim ovlastima

3. zastupanje u upravnim stvarima

4. pravna pomoć u mirnom izvansudskom rješavanju sporova

5. zastupanje pred Europskim sudom za ljudska prava i međunarodnim organizacijama

b) Sekundarna pravna pomoć:

1. zastupanje pred sudom

2. pravna pomoć za mirno rješavanje spora pred sudom

3. sastavljanje pismena u sudskim postupcima

Odobravanje bilo kojeg oblika pravne pomoći uključuje i oslobađanje od plaćanja pristojbi i troškova postupka.

D. Posebni slučajevi odobravanja pravne pomoći (podnositelji zahtjeva iz točaka 1., 2., 5., 7., 8., 9. prilažu potvrdu kojom dokazuju činjenicu da su korisnici opskrbnine prema Zakonu o pravima hrvatskih branitelja iz Domovinskog rata i članova njihovih obitelji ili da su korisnici nekog od oblika socijalne skrbi, odnosno azilanti. Naznačiti sa da ili ne, zaokružuje se pripadajući odgovor.

1. korisnik prava iz sustava socijalne skrbi i drugih oblika pomoći

2. korisnik prava na opskrbninu prema Zakonu o pravima hrvatskih branitelja iz Domovinskog rata i članova njihovih obitelji i Zakona o zaštiti vojnih i civilnih invalida rada

3. dijete u postupku pred nadležnim tijelom radi ostvarivanja prava djeteta na uzdržavanje

4. žrtva obiteljskog nasilja

5. žrtva trgovanja ljudima

6. žrtva kažnjivog djela

7. azilant

8. stranac pod supsidijarnom zaštitom

9. stranac pod privremenom zaštitom

E. Podaci o članovima kućanstva podnositelja zahtjeva

Upisuje se koliko osoba živi u zajedničkom kućanstvu podnositelja zahtjeva (ukupan broj računajući i podnositelja zahtjeva).

U tablici se precizira odnos prema podnositelju zahtjeva.

Upisuje se ime i prezime, MBG (ili osobni identifikacijski broj), odnos prema podnositelju zahtjeva, datum rođenja, da li je ta osoba uzdržavana od strane podnositelja zahtjeva, da li je podnositelj zahtjeva uzdržavan od te osobe.

F. Upisuju se podaci o imovnom stanju podnositelja zahtjeva i punoljetnih članova kućanstva.

– podatke o imovnom stanju ne ispunjavaju osobe iz čl. 8 st. 1. a, koji su korisnici prava iz sustava socijalne skrbi i drugih oblika pomoći ili korisnici prava na opskrbninu prema Zakonu o pravima hrvatskih branitelja iz Domovinskog rata i članova njihovih obitelji i Zakona o zaštiti vojnih i civilnih invalida rata, ne navode se podaci o imovnom stanju, odnosno djeca u postupku pred nadležnim tijelom radi ostvarivanja prava djeteta na uzdržavanje (čl. 8. st. 2), kao ni azilanti, stranci pod supsidijarnom zaštitom, stranci pod privremenom zaštitom, te žrtve trgovanja ljudima (čl. 16. st. 3.) i osobe kojima je odobrena pravna pomoć iz razloga pravičnosti prema odluci suda.

– žrtva obiteljskog nasilja podatke o imovnom stanju navodi samo za sebe

– pri odobravanju pravne pomoći neće se uzeti u obzir dohodak i primici po osnovi nesamostalnog rada i samostalne djelatnosti, sukladno propisima o oporezivanju dohotka, koje su podnositelj zahtjeva i članovi njegova kućanstva prestali ostvarivati u vremenu od dvanaest mjeseci prije početka mjeseca u kojem se podnosi zahtjev, ako im je u tom razdoblju prestao radni odnos ili su prestali obavljati samostalnu djelatnost.

– ako korisnik i članovi njegova kućanstva započnu ostvarivati dohodak i primitke po osnovi nesamostalnog rada i samostalne djelatnosti tijekom dvanaest mjeseci prije početka mjeseca u kojem se podnosi zahtjev, u imovno stanje za odobravanje pravne pomoći uračunat će se iznos toga dohotka i tih primitaka razmjerno broju mjeseci u kojima su ih započeli ostvarivati.

– pri odobravanju pravne pomoći neće se uzeti u obzir imovno stanje onih članova kućanstva koji su u postupku, za koji je podnesen zahtjev, protustranka podnositelja zahtjeva.

– pri odobravanju pravne pomoći, imovno se stanje podnositelja zahtjeva utvrđuje za dvanaest mjeseci prije početka mjeseca u kojem se podnosi zahtjev.

– ukupni dohodak i ukupni primici korisnika i članova njegova kućanstva, koji su ostvareni u razdoblju od dvanaest mjeseci, prije početka mjeseca u kojem se podnosi zahtjev, uzet će se u obračun u razmjernim dijelovima (1/12).

– korisnici mirovine pod stupcem »Naziv i sjedište poslodavca, obrta ili tvrtke« upisuju riječ mirovina.

F1. Upisuje se ime i prezime podnositelja zahtjeva i članova kućanstva, prosječni mjesečni dohodak ostvaren tijekom prethodnih 12 mjeseci i primici od nesamostalnog/samostalnog rada.

a) Za dohodak od nesamostalnog rada (plaću) upisati naziv, sjedište poslodavca u Republici Hrvatskoj, mjesto i poštanski broj i sjedište izvan Republike Hrvatske.

b) Za dohodak od samostalne djelatnosti upisati naziv, vrstu djelatnosti, adresu u Republici Hrvatskoj, ulica, kbr., mjesto, poštanski broj, županija i adresu izvan Republike Hrvatske, ulica, kbr., mjesto, poštanski broj i država.

U stupac 2. upisuje se, posebno za podnositelja zahtjeva i svakog člana njegovog kućanstva, podatak o prosječnom mjesečnom dohotku ostvarenom u periodu od 12. mjeseci ili manje (ako dohodak nije ostvarivan kroz 12 mjeseci) ostvarenom ukupnom dohotku i ukupnim primicima (u tuzemstvu i u inozemstvu) u 12 mjeseci koji prethode mjesecu podnošenja zahtjeva.

Upisuje se iznos prosječnog mjesečnog oporezivog dohotka koji je umanjen za uplaćeni porez na dohodak i prirez porezu na dohodak (neto iznos) i iznos primitaka na koje se ne plaća porez na dohodak (osobito: 1. primici od kamata na kunsku i deviznu štednju, na pologe na žiro-računu, tekućem i deviznom računu, 2. primici od dividendi i udjela u dobiti na temelju udjela u kapitalu, 3. primici od kamata po vrijednosnim papirima izdanim u skladu s posebnim zakonom, 4. primici od otuđenja financijske imovine ako to nije djelatnost, 5. mirovine ostvarene u inozemstvu, 6. obiteljske mirovine koje djeca ostvaruju nakon smrti roditelja, 7. nasljedstva i darovi, 8. primici od otuđenja osobne imovine, 9. odštete koje nisu u svezi s gospodarstvenom djelatnošću, 10. primici ostvareni na nagradnim natječajima ili natjecanjima, 11. ostali neoporezivi primici osim primitaka iz članka 25. st. 2. Zakona.

Ako je podnositelj zahtjeva ili član njegovog kućanstva prestao ostvarivati dohodak prije podnošenja zahtjeva, podaci o dohotku se ne iskazuju.

Imovina podnositelja zahtjeva su sve pokretnine, nekretnine, imovinska prava, iznos gotovine u domaćoj i stranoj valuti, štednja odnosno novčana sredstva na osobnim računima ili štednim knjižicama, darovi, vrijednosni papiri, dionice, udjeli u kapitalu i ostala imovina u tuzemstvu i u inozemstvu podnositelja zahtjeva i punoljetnih članova njegova kućanstva (čl. 3. točka 2.).

F2.1. Upisuju se podaci o vrsti nekretnine, stanu ili kući u vlasništvu/ suvlasništvu podnositelja zahtjeva ili članova njegovog kućanstva koju koriste za stanovanje, poslovnom prostoru, zemljištu u vlasništvu/suvlasništvu podnositelja zahtjeva ili članova kućanstva koji služe za obavljanje samostalne djelatnosti, mjestu, ulici i kućnom broju, korisnoj površini u m2 i tržišnoj vrijednosti nekretnine na dan podnošenja zahtjeva, broj posjedovnog lista i katastarska oznaka čestice, broj zemljišnoknjižnog uloška, ime, prezime vlasnika/suvlasnika.

F.2.2. Upisuju se podaci o vozilima, plovilima u vlasništvu/suvlasništvu podnositelja zahtjeva ili članova kućanstva koji služe za obavljanje samostalne djelatnosti. Podaci o automobilima u vlasništvu/ suvlasništvu podnositelja zahtjeva ili članova kućanstva koji služe za obavljanje samostalne djelatnosti, vrsta i marka, tip i model, godina proizvodnje i registarska oznaka, ime i prezime vlasnika/suvlasnika.

F.3.1. U ovu tablicu unose se podaci za nekretnine i pokretnine koje ne služe uzdržavanju podnositelja zahtjeva i članova njegovog kućanstva.

Upisuju se ostale nekretnine u vlasništvu/suvlasništvu podnositelja zahtjeva ili članova kućanstva, stan, kuća, poslovni prostor, zemljište, vozilo, plovilo, mjesto, ulica i kućni broj, korisna površina u m2 i tržišna vrijednost nekretnine na dan podnošenja zahtjeva, broj posjedovnog lista i katastarska oznaka čestice, ime i prezime vlasnika/ suvlasnika.

Upisuju se podaci o vozilima, plovilima, vrsta i marka, tip i model, godina proizvodnje i registarska oznaka, ime i prezime vlasnika/suvlasnika.

F.4. Upisuju se podaci o gotovini u domaćoj i stranoj valuti, štednji odnosno novčana sredstva na osobnim računima ili štednim knjižicama, ime i prezime podnositelja zahtjeva, ime i prezime člana kućanstva, broj računa/štedne knjižice, naziv banke, država banke, swift kod i iznos.

F.5. Upisuju se podaci o vrijednosnim papirima, udjelima u kapitalu, ostaloj imovini u tuzemstvu i inozemstvu, ime i prezime podnositelja zahtjeva, ime i prezime člana kućanstva, vrsta vrijednosnog papira, količini vrijednosnih papira, vrijednost, ime i prezime podnositelja zahtjeva, ime i prezime člana kućanstva, udjeli u kapitalu, broj udjela, vrijednost udjela, naziv trgovačkog društva ili fonda. Upisuju se podaci o ostaloj imovini u tuzemstvu i inozemstvu.

Članak 5.

Obrazac zahtjeva za besplatnu pravnu pomoć kao i obrazac izjave dužni su strankama učiniti dostupnim na pogodan način sva prvostupanjska sudbena i upravna tijela te pravne osobe s javnim ovlastima kao i svi pružatelji besplatne pravne pomoći.

Članak 6.

Sastavni dio zahtjeva je i izjava o dozvoljavanju uvida u sobne podatke obrazac ZOBPP- izjava koju podnositelj zahtjeva prilaže za sebe i za svakog pojedinog punoljetnog člana svog kućanstva.

Izjava sadrži dozvolu uvida o imovini, podatke Porezne uprave o ostvarenom dohotku, podatke nadležnih tijela o nekretninama, vozilima i plovilima te podatke svih financijskih institucija o novčanim sredstvima u vlasništvu.

Izjavu nisu dužni prilagati podnositelji zahtjeva kojima se korištenje besplatne pravne pomoći odobrava na temelju statusa.

III. OBRAZAC UPUTNICE

Članak 7.

Uputnica za korištenje besplatne pravne pomoći izdaje se na obrascu (UBPP) koji sadrži sljedeće podatke:

Naziv Ureda državne uprave u županiji, klasu, urudžbeni broj, mjesto i datum izdavanja.

I. Ime i prezime podnositelja zahtjeva, mjesto stanovanja, osobni identifikacijski broj ili MBG, pravnu radnju/ pravni postupak za koju se odobrava korištenje besplatne pravne pomoći, tijelo pred kojim se vodi postupak.

Za odobravanje korištenja besplatne pravne pomoći upisati sa da ili ne oblike pravne pomoći za koje se izdaje uputnica.

1. Pravni savjet

2. Zastupanje u upravnom postupku:

2.1. U upravnom postupku do konačnosti

2.2. U prvom ili drugom stupnju upravnog postupka

2.3. Za pojedine pravne radnje u upravnom postupku:

2.3.1. Izradu pismena u upravnom postupku

2.3.2. Podnošenje žalbe ili odgovora na žalbu u upravnom postupku

2.3.3. Podnošenje izvanrednih pravnih ljekova

2.3.4. Pokretanje upravnog spora

3. Zastupanje u sudskom postupku:

3.1. Zastupanje u sudskom postupku do pravomoćnosti

3.2. Zastupanje u pojedinom stupnju postupka

3.3. Izvršenje za pojedine pravne radnje u postupku

3.4. Izrada tužbe ili odgovora na tužbu

3.5. Izrada pismena u sudskom postupku

3.6. Podnošenje žalbe ili odgovora na žalbu

3.7. Podnošenje izvanrednih pravnih ljekova

3.8. Zastupanje u sudskom postupku na temelju rješenja suda iz razloga pravičnosti

4. Zastupanje pred Ustavnim sudom Republike Hrvatske

5. Zastupanje u postupku pred Europskim sudom za ljudska prava

6. Zastupanje pred međunarodnim organizacijama

7. Postupak prema međunarodnim ugovorima

Navesti tijelo pred kojim se vodi postupak.

II. Upisuje se visina postotnog iznosa troškova besplatne pravne pomoći za odobrene pravne radnje/pravni postupak (navesti koji postupak ili koje pravne radnje) i iznos izražen u kunama.

III. Upisuje se pravna radnja odnosno postupak za koji se uputnica izdaje te naznaka da se uputnica ne može koristiti u druge svrhe.

Upozorenje: Od podnošenja zahtjeva za pravnu pomoć do dana konačnog obračuna troškova pravne pomoći, korisnik pravne pomoći je dužan izvijestiti ured o svim promjenama koje bi mogle imati utjecaja na pravo ostvarivanja i opseg pravne pomoći. Korisnik pravne pomoći dužan je izvijestiti o nastalim promjenama u roku od osam dana od dana saznanja za iste u suprotnom će se na korisnika primijeniti odredbe čl. 41. Zakona o besplatnoj pravnoj pomoći.

U obrazloženje uputnice upisuje se ime i prezime podnositelja zahtjeva, mjesto i adresa stanovanja, osobni indetifikacijski broj/MBG, datum kada je podnjet zahtjev za odobravanje besplatne pravne pomoći za pravni postupak/pravnu radnju.

Na temelju zahtjeva podnositelja i provedenog postupka utvrđeno je imovno stanje podnositelja kako slijedi.

E. Upisuje se s koliko članova kućanstva podnositelj živi u zajedničkom kućanstvu i koliko ih je punoljetno.

F. Upisuje se imovno stanje podnositelja zahtjeva i punoljetnih članova kućanstva.

Prosječno imovno stanje po članu kućanstva je sljedeće: Dohodak i primici od nesamostalnog/samostalnog rada ostvareni u 12 mjeseci koji prethode ponošenju zahtjeva.

F2.1. Upisuju se podaci o stanu ili kući u vlasništvu/suvlasništvu podnositelja zahtjeva ili članova kućanstva koju koriste za stanovanje.

Korisna površina u m2 i tržišna vrijednost nekretnine na dan podnošenja zahtjeva.

F3.3. Upisuju se podaci o ostalim nekretninama u vlasništvu/suvlasništvu podnositelja zahtjeva ili članova kućanstva, stan, kuća, poslovni prostor, zemljište, vozilo, plovila.

F4. Upisuju se podaci o gotovini u domaćoj i stranoj valuti, štednji odnosno novčanim sredstvima na osobnim računima ili štednim knjižicama.

F5. Upisuju se podaci o vrijednosnim paprima, udjelima u kapitalu, ostaloj imovini u tuzemstvu i inozemstvu.

Na temelju utvrđenog imovnog stanja podnositelj zahtjeva ima pravo na korištenje besplatne pravne pomoći u visini postotnog iznosa troškova besplatne pravne pomoći.

Uputa o pravnom lijeku: Stranka kojoj pravna pomoć nije odobrena u punom opsegu, može protiv uputnice u roku od 8 dana podnijeti žalbu ministarstvu nadležnom za poslove pravosuđa, u odnosu na dio zahtjeva za koji mu pravna pomoć nije odobrena. Žalba ne odgađa pravo na korištenje uputnice.

Obračun uputnice ispunjava pružatelj. Pružatelj pravne pomoći dužan je vratiti uredu popunjenu uputnicu nakon pružene pravne pomoći. Uputnica koju pružatelj vraća uredu predaje se zajedno sa originalima računa za nastale troškove. Ako uputnica ne bude vraćena u roku od 15 dana od izvršenja zadnje pravne radnje za koju je uputnica izdana, pretpostavlja se da pravna pomoć nije pružena (čl. 55. st. 3. Zakona o besplatnoj pravnoj pomoći).

Upisuju se podaci o nazivu pružatelja pravne pomoći, sjedište pružatelja pravne pomoći, vrsti postupka ili pravnih radnji poduzetih u okviru pružene pravne pomoći, datum okončanja postupka ili pojedinih radnji u okviru pružene pravne pomoći, ukupni troškovi pružene pravne pomoći, datum vraćanja uputnice i prilozi.

Ispunjava osoba koja je izvršila pregled obračuna i dokumentacije i daje suglasnost.

Upisuje se obračun troškova ili iznosa koji se imaju vratiti ili nadoknaditi.

Članak 8.

Uputnice se izdaju po zahtjevima redoslijedom kojim su zahtjevi zaprimljeni.

Mjesečno se može izdati samo onaj broj uputnica čija vrijednost ne prelazi 90% iznosa mjesečno osiguranih sredstava za besplatnu pravnu pomoć na razini Ureda državne uprave u županiji odnosno Grada Zagreba.

Sve uputnice koje nisu mogle biti realizirane u tekućem mjesecu zbog limitiranja financijskih sredstava prenose se i izdaju u narednom mjesecu prije početka izdavanja uputnica po zahtjevima zaprimljenim u tom mjesecu.

Članak 9.

Kada se radi o slučajevima kod kojih bi zbog prenošenja izdavanja uputnica u sljedeći mjesec moglo doći do gubitka prava zbog proteka roka izdat će se uputnica u vrijednosti koja ne prelazi 10% sredstava mjesečno osiguranih za besplatnu pravnu pomoć. Ako bi zbog vrijednosti postupka došlo do prekoračenja iznosa osiguranih mjesečnih sredstava izdat će se uputnica za pravnu radnju potrebnu za osiguravanje ostvarivanja prava podnositelja zahtjeva a za cijeli postupak izdat će se uputnica u prvom sljedećem mjesecu u kojem postoje raspoloživa sredstva.

Članak 10.

Neutrošena sredstva za izdavanje uputnica u žurnim slučajevima prenose se u sljedeći mjesec i za taj iznos se uvećava dio od 90% sredstava mjesečno osiguranih za besplatnu pravnu pomoć u tom mjesecu.

Članak 11.

Kada se uputnica izdaje za postupak koji traje više godina a za koji se svake godine u skladu s člankom 55. Zakona o besplatnoj pravnoj pomoći može obračunati jedna četvrtina vrijednosti uputnice u okviru raspoloživih sredstava za besplatnu pravnu pomoć moraju se na početku godine rezervirati dostatna sredstva za isplatu preostale vrijednosti uputnica.

Ministarstvo pravosuđa vodi poseban popis uputnica s iznosom sredstava koji se djelomično obračunavaju svake godine.

IV. EVIDENCIJA

Članak 12.

Ured državne uprave u županiji odnosno ured Grada Zagreba vode evidenciju zaprimljenih zahtjeva i izdanih uputnica. Evidencije se vode u elektroničkom obliku prema područjima županija.

Članak 13.

Evidencija sadrži sljedeće podatke:

– naziv ureda

– broj predmeta

– datum zaprimanja zahtjeva

– datum donošenja izdavanja uputnice ili donošenja rješenja o odbijanju zahtjeva

– ime i prezime podnositelja zahtjeva

– mjesto prebivališta ili boravišta podnositelja zahtjeva

– pravnu radnju ili postupak za koji se traži besplatna pravna pomoć

– tijelo pred kojim se vodi postupak

– podaci o trajanju postupka za koji je izdana uputnica

– vrijednost pravne radnje ili postupka za koji je izdana uputnica izražen u bodovima i u novčanom iznosu

– vrijednost pravne radnje postotak vrijednosti uputnice koji je odobren podnositelju zahtjeva

– pružatelja besplatne pravne pomoći

– datum obračuna uputnica

– datum zaključivanja uputnice.

Članak 14.

Podaci evidencije vode se na način da ih je moguće statistički obrađivati kvartalno, polugodišnje i na godišnjoj razini.

Članak 15.

Pravo uvida u evidenciju izdanih uputnica imaju upravna i pravosudna tijela kao i pravna osoba s javnim ovlastima pred kojima se vodi postupak ili pravna radnja za koju je uputnica izdana.

Izvod iz evidencije izdanih uputnica može se dostaviti svakoj pravnoj ili fizičkoj osobi koja u postupku za koji je uputnica izdana ima pravni interes.

Izvod iz evidencije izdaje se u pisanom obliku i ne može sadržavati podatke koji nisu propisani ovim Pravilnikom kao sadržaj evidencije.

V. PRIJELAZNE I ZAVRŠNE ODREDBE

Članak 16.

(1) Obrasci ZOBPP-1, ZOBBP- izjava i UBPP, čiji je oblik i sadržaj propisan ovim Pravilnikom, tiskani su uz Pravilnik i čine njegov sastavni dio.

(2) Obrasci iz stavka 1. ovog članka bijele su boje.

(3) Obrasci iz stavka 1. ovog članka mogu se koristiti u elektroničkom obliku u kojem se nalaze na web-stranici Ministarstva pravosuđa.

Članak 17.

Ovaj Pravilnik stupa na snagu osmog dana od dana objave u »Narodnim novinama«.

Klasa: 910-01/08-01/368

Urbroj: 514-01/08-1

Zagreb, 22. listopada 2008.

Ministar
dr. sc. Ivan Šimonović, v. r.

Obrazac: ZOBPP-1

ZAHTJEV ZA ODOBRAVANJE BESPLATNE PRAVNE POMOĆI

Upute

1. Svi traženi podaci u ovom Zahtjevu moraju biti upisani za podnositelja zahtjeva i sve članove njegovog kućanstva

2. Nepotpuni i nejasni podaci mogu izazvati odugovlačenje u postupku odobravanja zahtjeva

3. Zahtjev se predaje osobno ili preporučeno poštom nadležnom Uredu državne uprave ili njegovoj ispostavi prema mjestu prebivališta (boravišta) podnositelja zahtjeva

POD MATERIJALNOM I KAZNENOM ODGOVORNOŠĆU DAJEM SLJEDEĆE PODATKE:

|  |
| --- |
| A. PODACI O PODNOSITELJU ZAHTJEVA |

|  |  |
| --- | --- |
| A.1 | |
| SPOL Muški ☐ Ženski ☐ | |
| IME |  |
| PREZIME |  |
| IME OCA |  |
| IME MAJKE |  |
| DATUM ROĐENJA |  |

|  |  |  |  |
| --- | --- | --- | --- |
| MJESTO ROĐENJA-RH |  | MJESTO ROĐENJA-IZVAN RH |  |
| MJESTO |  | MJESTO |  |
| POŠTANSKI BROJ |  | POŠTANSKI BROJ |  |
| ŽUPANIJA |  | DRŽAVA |  |
| DRŽAVLJANSTVO |  | | |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| VRSTA INDENTIFIKACIJSKOG DOKUMENTA | | | | | | | | | | |  | | |
| BROJ DOKUMENTACIJSKOG DOKUMENTA | | | | | | | | | | |  | | |
| MBG |  | | | | | | | OIB |  | | | | |
| ADRESA U RH | | | |  | | | | STRANA ADRESA | | |  | | |
| ULICA | |  | | | | KBR |  | ULICA | |  | | KBR |  |
| MJESTO | |  | | | | | | MJESTO | |  | | | |
| POŠTANSKI BROJ | | | | |  | | | POŠTANSKI BROJ | | |  | | |
| ŽUPANIJA | | |  | | | | | DRŽAVA | |  | | | |
| TELEFON | | |  | | | | | | | | | | |
| A.2. U slučaju da je pravna pomoć potrebna maloljetniku ili osobi koja je lišena poslovne sposobnosti zahtjev u njezino ime podnosi zakonski zastupnik ili staratelj  Podaci o zakonskom zastupniku ili staratelju: | | | | | | | | | | | | | |

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| IME | | |  | | | | | | | | | | | | | | |
| PREZIME | | |  | | | | | | | | | | | | | | |
| OZNAKA AKTA KOJIM JE STAVLJEN ZA ZAKONSKOG ZASTUPNIKA | | | | | | | | | | | | | | |  | | |
| TIJELO KOJE JE AKT DONIJELO: | | | | | | | | |  | | | | | | | | |
| DRŽAVLJANSTVO | | | | |  | | | | | | | | | | | | |
| VRSTA INDENTIFIKACIJSKOG DOKUMENTA | | | | | | | | | | |  | | | | | | |
| BROJ INDENTIFIKACIJSKOG DOKUMENTA | | | | | | | | | | |  | | | | | | |
| MBG |  | | | | | | | OIB | |  | | | | | | | |
| ADRESA U RH | | | |  | | | | STRANA ADRESA | | | | |  | | | | |
| ULICA |  | | | | | KBR: |  | ULICA | | |  | | | | | KBR: |  |
| MJESTO |  | | | | | | | MJESTO | | |  | | | | | | |
| POŠTANSKI BROJ | | | | |  | | | POŠTANSKI BROJ | | | | | |  | | | |
| ŽUPANIJA | |  | | | | | | ŽUPANIJA | | | |  | | | | | |
| TELEFON | |  | | | | | | | | | | | | | | | |

|  |  |  |  |
| --- | --- | --- | --- |
| B. PODACI O PRAVNOJ STVARI ZA KOJU SE PRAVNA POMOĆ TRAŽI | | | |
| B.1. Tijelo nadležno za odlučivanje o pravnoj stvari za koju se pravna pomoć traži: | | | |
|  | | | |
| B.2. Pravna stvar za koju se pravna pomoć traži:  1.) UPRAVNI POSTUPAK: | | | |
| Za zastupanje: | | | |
| 1.1. U prvom ili drugom stupnju |  | DA ☐ | NE ☐ |
| 1.2. U cijelom postupku |  | DA ☐ | NE ☐ |
| 1.3. Radi izrade pojedinih podnesaka |  | DA ☐ | NE ☐ |
| 1.4. Zastupanje u upravnom sporu |  | DA ☐ | NE ☐ |
|  |  |  |  |
| 2. Upravni postupak se vodi: |  |  |  |
| 2.1. U statusnim stvarima |  | DA ☐ | NE ☐ |
| 2.2. U postupcima koji se odnose na boravak i rad stranaca u Republici Hrvatskoj | | DA ☐ | NE ☐ |
| 2.3. U postupcima za utvrđivanje prava iz zdravstvenog | | DA ☐ | NE ☐ |
| 2.4. U postupcima mirovinskog osiguranja | | DA ☐ | NE ☐ |
| 2.5. U postupcima za ostvarivanje prava iz socijalne skrbi | | DA ☐ | NE ☐ |
| 3. SUDSKI POSTUPAK | | DA ☐ | NE ☐ |
| Za zastupanje u: | |  |  |
| 3.1. Zastupanje u cijelom postupku | | DA ☐ | NE ☐ |
| 3.2. Zastupanje u prvom ili drugom stupnju | | DA ☐ | NE ☐ |
|  |  | | |
| 4. Predmet postupka |  | |  |
| 4.1. U postupcima o vlasništvu kada se radi o vlasništvu kuće ili stana potrebnih za stanovanje podnositelja zahtjeva, vlasništvo nad sredstvima za rad podnositelja zahtjeva | | DA ☐ | NE ☐ |
| 4.2. U postupcima za povrat imovine prognanika, izbjeglica i povratnika | | DA ☐ | NE ☐ |
| 4.3. U radno pravnim postupcima u odnosu na radnike i osobe koje traže zaposlenje | | DA ☐ | NE ☐ |
| 4.4. U obiteljsko pravnim postupcima, osim na postupke koji uključuju smanjenje iznosa uzdržavanja kada je osoba koja je dužna plaćati uzdržavanje propustila podmiriti svoju obvezu plaćanja, te u postupcima zaštite djece i mladih punoljetnika s poremećajima u ponašanju kao i postupcima koji se vode kod suda na temelju međunarodnih konvencija kojih je Republika Hrvatska stranka, a tiču se zaštite prava i dobrobiti djece | | DA ☐ | NE ☐ |
| 4.5. U ovršnim postupcima kada se radi o postupcima za koje se prema odredbama ovog Zakona može odobriti pravna pomoć | | DA ☐ | NE ☐ |
| 4.6. U postupcima pred Trgovačkim sudom | | DA ☐ | NE ☐ |
| 4.7. U kaznenim postupcima (pravna pomoć za žrtvu kažnjivog djela) | | DA ☐ | NE ☐ |
| 4.8. U prekršajnim postupcima (pravna pomoć za žrtvu kažnjivog djela) | | DA ☐ | NE ☐ |
| 5. U postupcima pred Ustavnim sudom | | DA ☐ | NE ☐ |
| 6. U postupcima pred Europskim sudom za ljudska prava | | DA ☐ | NE ☐ |
| 7. U postupcima pred međunarodnim organizacijama | | DA ☐ | NE ☐ |
| 8. Za postupke u kojima obveza pružanja pravne pomoći proizlazi iz međunarodnih ugovora | | DA ☐ | NE ☐ |

|  |  |  |
| --- | --- | --- |
| C. NAZNAČITI VRSTU PRAVNE POMOĆI KOJA SE TRAŽI SA DA ILI NE | | |
| a) PRIMARNA PRAVNA POMOĆ: | | |
| 1. pravni savjet | DA ☐ | NE ☐ |
| 2. pravna pomoć u sastavljanju pismena pred tijelima uprave i pravnim osobama s javnim ovlastima | DA ☐ | NE ☐ |
| 3. zastupanje u upravnim stvarima | DA ☐ | NE ☐ |
| 4. pravna pomoć u mirnom izvansudskom rješavanju sporova | DA ☐ | NE ☐ |
| 5. zastupanje pred Europskim sudom za ljudska prava i međunarodnim organizacijama | DA ☐ | NE ☐ |
| b) SEKUNDARNA PRAVNA POMOĆ: | | |
| 1. zastupanje pred sudom | DA ☐ | NE ☐ |
| 2. pravna pomoć za mirno rješavanje spora pred sudom | DA ☐ | NE ☐ |
| 3. sastavljanje pismena u sudskim postupcima | DA ☐ | NE ☐ |

\*(NAPOMENA: odobravanje bilo kojeg oblika pravne pomoći uključuje i oslobađanje od plaćanja pristojbi i troškova postupka)

|  |  |  |
| --- | --- | --- |
| D. POSEBNI SLUČAJEVI ODOBRAVANJA PRAVNE POMOĆI  (podnositelji zahtjeva iz točaka 1., 2., 5., 7., 8., 9. prilažu potvrdu o statusu) | | |
| 1. korisnik prava iz sustava socijalne skrbi i drugih oblika pomoći | DA ☐ | NE ☐ |
| 2. korisnik prava na opskrbninu prema Zakonu o pravima hrvatskih branitelja iz Domovinskog rata i članova njihovih obitelji i Zakona o zaštiti vojnih i civilnih invalida rata | DA ☐ | NE ☐ |
| 3. dijete u postupku pred nadležnim tijelom radi ostvarivanja prava djeteta na uzdržavanje | DA ☐ | NE ☐ |
| 4. Žrtva obiteljskog nasilja | DA ☐ | NE ☐ |
| 5. Žrtva trgovanja ljudima | DA ☐ | NE ☐ |
| 6. Žrtva kažnjivog djela | DA ☐ | NE ☐ |
| 7. azilant | DA ☐ | NE ☐ |
| 8. stranac pod supsidijarnom zaštitom | DA ☐ | NE ☐ |
| 9. stranac pod privremenom zaštitom | DA ☐ | NE ☐ |

|  |
| --- |
| E. PODACI O ČLANOVIMA KUĆANSTAVA PODNOSITELJA ZAHTJEVA |

Koliko osoba živi u zajedničkom kućanstvu podnositelja zahtjeva? (ukupan broj računajući i podnositelja zahtjeva) \_\_\_\_\_\_\_\_\_\_\_\_\_\_

Molimo u tablici precizirati odnos prema podnositelju zahtjeva

|  |  |  |  |  |  |
| --- | --- | --- | --- | --- | --- |
| Ime i prezime | MBG (ili osobni identifikacijski broj) | Odnos prema podnositelju zahtjeva | Datum rođenja | Da li je ta osoba uzdržavana od strane podnositelju zahtjeva | Da li je podnositelj zahtjeva uzdržavan od te osobe |
|  |  |  |  | DA/NE | DA/NE |
|  |  |  |  | DA/NE | DA/NE |
|  |  |  |  | DA ∕NE | DA ∕NE |
|  |  |  |  | DA/NE | DA/NE |
|  |  |  |  | DA/NE | DA/NE |
|  |  |  |  | DA/NE | DA/NE |
|  |  |  |  | DA ∕NE | DA ∕NE |

F. IMOVNO STANJE PODNOSITELJA ZAHTJEVA I
PUNOLJETNIH ČLANOVA KUĆANSTVA

Uputa:

– podatke o imovnom stanju ne ispunjavaju osobe iz čl. 8. st. 1. a, koji su korisnici prava iz sustava socijalne skrbi i drugih oblika pomoći ili korisnici prava na opskrbninu prema Zakonu o pravima hrvatskih branitelja iz Domovinskog rata i članova njihovih obitelji i Zakona o zaštiti vojnih i civilnih invalida rata ne navode se podaci o imovnom stanju, odnosno djeca u postupku pred nadležnim tijelom radi ostvarivanja prava djeteta na uzdržavanje (čl. 8. st. 2), kao ni azilanti, stranci pod supsidijarnom zaštitom, stranci pod privremenom zaštitom, te žrtve trgovanja ljudima (čl. 16. st. 3.)

– žrtva obiteljskog nasilja podatke o imovnom stanju navodi samo za sebe

– pri odobravanju pravne pomoći neće se uzeti u obzir dohodak i primici po osnovi nesamostalnog rada i samostalne djelatnosti, sukladno propisima o oporezivanju dohotka, koje su podnositelj zahtjeva i članovi njegova kućanstva prestali ostvarivati u vremenu od dvanaest mjeseci prije početka mjeseca u kojem se podnosi zahtjev, ako im je u tom razdoblju prestao radni odnos ili su prestali obavljati samostalnu djelatnost.

– ako korisnik i članovi njegova kućanstva započnu ostvarivati dohodak i primitke po osnovi nesamostalnog rada i samostalne djelatnosti tijekom dvanaest mjeseci prije počeka mjeseca u kojem se podnosi zahtjev, u imovno stanje za odobravanje pravne pomoći uračunat će se iznos toga dohotka i tih primitaka razmjerno broju mjeseci u kojima su ih započeli ostvarivati.

– pri odobravanju pravne pomoći neće se uzeti u obzir imovno stanje onih članova kućanstva koji su u postupku, za koji je podnesen zahtjev, protustranka podnositelja zahtjeva.

– pri odobravanju pravne pomoći, imovno se stanje podnositelja zahtjeva utvrđuje za dvanaest mjeseci prije početka mjeseca u kojem se podnosi zahtjev.

– ukupni dohodak i ukupni primici korisnika i članova njegova kućanstva, koji su ostvareni u razdoblju od dvanaest mjeseci, prije početka mjeseca u kojem se podnosi zahtjev, uzet će se u obračun u razmjernim dijelovima (1/12).

– korisnici mirovine pod stupcem »Naziv i sjedište poslodavca, obrta ili tvrtke« upisuju riječ MIROVINA

Tablica F.1.

|  |  |
| --- | --- |
| Ime i prezime podnositelja zahtjeva i članova kućanstva | Dohodak i primici od nesamostalnog/samostalnog rada |
| 1. |  |
| 2. |  |
| 3. |  |
| 4. |  |
| 5. |  |
| 6. |  |
| 7. |  |
| Ukupno: |  |

a) Za dohodak od nesamostalnog rada (plaću) upisati naziv i sjedište poslodavca:

|  |  |  |  |  |  |  |
| --- | --- | --- | --- | --- | --- | --- |
| rbr. osobe | Naziv | Sjedište u RH | | Sjedište izvan RH | | |
| Mjesto | PBR | Mjesto | PBR | Država |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

b) Za dohodak od samostalne djelatnosti upisati naziv, vrstu djelatnosti, adresu:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| rbr osobe | Naziv | Vrsta djelatnosti | Sjedište u RH | | | Sjedište izvan RH | | | |
| Mjesto | PBR | Adresa | Mjesto | PBR | Adresa | Država |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |

Uputa:

U stupac 2 upisuje se, posebno za podnositelja zahtjeva i svakog člana njegovog kućanstva, podatak o prosječnom mjesečnom dohotku ostvarenom u periodu od 12 mjeseci, ili manje (ako dohodak nije ostvarivan kroz 12 mjeseci) ukupnom dohotku i ukupnim primicima (u tuzemstvu i u inozemstvu) u 12 mjeseci koji prethode mjesecu podnošenja zahtjeva.

Upisuje se iznos prosječnog mjesečnog iznosa oporezivog dohotka koji je umanjen za uplaćeni porez na dohodak i prirez porezu na dohodak (neto iznos) i iznosa primitaka na koje se ne plaća porez na dohodak (osobito: 1. primici od kamata na kunsku i deviznu štednju, na pologe na žiroračunu, tekućem i deviznom računu,2. primici od dividendi i udjela u dobiti na temelju udjela u kapitalu, 3. primici od kamata po vrijednosnim papirima izdanim u skladu s posebnim zakonom, 4. primici od otuđenja financijske imovine ako to nije djelatnost, 5. mirovine ostvarene u inozemstvu, 6. obiteljske mirovine koje djeca ostvaruju nakon smrti roditelja, 7. nasljedstva i darovi, 8. primici od otuđenja osobne imovine, 9. odštete koje nisu u svezi s gospodarstvenom djelatnošću, 10. primici ostvareni na nagradnim natječajima ili natjecanjima, 11. ostali neoporezivi primici osim primitaka iz članka 25. st. 2. Zakona.

Ako je podnositelj zahtjeva ili član njegovog kućanstva prestao ostvarivati dohodak prije podnošenja zahtjeva podaci o dohotku se ne iskazuju.

Imovina podnositelja zahtjeva su sve pokretnine, nekretnine, imovinska prava, iznos gotovine u domaćoj i stranoj valuti, štednja odnosno novčana sredstva na osobnim računima ili štednim knjižicama, darovi, vrijednosni papiri, dionice, udjeli u kapitalu i ostala imovina u tuzemstvu i u inozemstvu podnositelja zahtjeva i punoljetnih članova njegova kućanstva. (čl. 3. točka 2.)

\*Napomena: Imovina podnositelja zahtjeva su sve pokretnine, nekretnine, imovinska prava, iznos gotovine u domaćoj i stranoj valuti, štednja, odnosno novčana sredstva na osobnim računima ili štednim knjižicama, darovi, vrijednosni papiri, udjeli u kapitalu i ostala imovina u tuzemstvu i u inozemstvu podnositelja zahtjeva i punoljetnih članova njegova kućanstva. (čl. 3. točka 2.)

Tablica F.2.1

|  |  |  |  |  |  |
| --- | --- | --- | --- | --- | --- |
| Vrsta nekretnine | Mjesto, ulica i kućni broj | Korisna površina u m2 i tržišna vrijednost nekretnine na dan podnošenja zahtjeva | Br. posjedovnog lista i katastarska oznaka čestice | Broj zemljišno knjižnog uloška | Ime i prezime vlasnika/ suvlasnika |
| Stan ili kuća u vlasništvu/suvlasništvu podnositelja zahtjeva ili članova kućanstva koju koriste za stanovanje |  |  |  |  |  |
| Poslovni prostor, zemljište, u vlasništvu/suvlasništvu podnositelja zahtjeva ili članova kućanstva koji služe za obavljanje samostalne djelatnosti |  |  |  |  |  |

Tablica F.2.2

|  |  |  |  |  |  |
| --- | --- | --- | --- | --- | --- |
| Podaci o vozilima | Vrsta i marka | Tip i model | Godina proizvodnje i registarska oznaka | Ime i prezime vlasnika/suvlasnika | Vrsta i marka |
| plovila u vlasništvu/ suvlasništvu podnositelja zahtjeva ili članova kućanstva koji služe za obavljanje samostalne djelatnosti |  |  |  |  |  |
| automobil u vlasništvu/ suvlasništvu podnositelja zahtjeva ili članova kućanstva koji služe za obavljanje samostalne djelatnosti |  |  |  |  |  |

TOTAL (F.2.1+F.2.2)

Tablica F.3.1.

\*NAPOMENA: u ovu tablicu unose se podaci za nekretnine i pokretnine koje ne služe uzdržavanju podnositelja zahtjeva i članova njegovog kućanstva

|  |  |  |  |  |
| --- | --- | --- | --- | --- |
| Ostale nekretnine u vlasništvu/suvlasništvu podnositelja zahtjeva ili članova kućanstva | Mjesto, ulica i kućni broj | Korisna površina u m2 i tržišna vrijednost nekretnine na dan podnošenja zahtjeva | Br. posjedovnog lista i katastarska oznaka čestice | Ime i prezime vlasnika/ suvlasnika |
| – stan |  |  |  |  |
| – kuća |  |  |  |  |
| – poslovni prostor |  |  |  |  |
| – zemljište |  |  |  |  |
|  | Vrsta i marka | Tip i model | Godina proizvodnje i registarska oznaka | Ime i prezime vlasnika/suvlasnika |
| – vozilo |  |  |  |  |
| – plovila |  |  |  |  |

TOTAL:

Tablica F.4.

|  |  |  |  |  |
| --- | --- | --- | --- | --- |
| Podaci o gotovini | Ime i prezime podnositelja zahtjeva | Ime i prezime člana kućanstva | Broj računa/štedne knjižice, naziv banke, država banke, SWIFT kod | iznos |
| Gotovina u domaćoj i stranoj valuti |  |  |  |  |
| Štednja, odnosno novčana sredstva na osobnim računima ili štednim knjižicama |  |  |  |  |
| Total |  |  |  |  |

Tablica F.5.

|  |  |  |  |  |  |
| --- | --- | --- | --- | --- | --- |
| Podaci o vrijednosnim papirima | Ime i prezime podnositelja zahtjeva | Ime i prezime člana kućanstva | Vrsta vrijednosnog papira | Količina vrijednosnih papira | Vrijednost |
| Vrijednosni papiri |  |  |  |  |  |
|  | Ime i prezime podnositelja zahtjeva | Ime i prezime člana kućanstva | Broj udjela | Vrijednost udjela | Naziv trgovačkog društva ili fonda |
| Udjeli u kapitalu |  |  |  |  |  |
|  |  |  |  |  |  |
| Ostala imovina u tuzemstvu i inozemstvu |  |  |  |  |  |
|  |  |  |  |  |  |

TOTAL:

Obrazac: ZOBPP- izjava

IME I PREZIME

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ADRESA PODNOSITELJA ZAHTJEVA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

MJESTO I DATUM

\_\_\_\_\_\_\_\_\_\_\_\_\_\_\_\_\_

Na temelju članka 16. st. 1. Zakona o besplatnoj pravnoj pomoći (»Narodne novine« br. 62/08) i članka 7. Zakona o zaštiti osobnih podataka (»Narodne novine« br. 103/03, 118/06 i 41/08) dajem sljedeću

IZJAVU

Ja \_\_\_\_\_\_\_\_\_\_\_\_\_\_ (ime i prezime) \_\_\_\_\_\_\_\_\_\_\_\_\_\_ (adresa) \_\_\_\_\_\_\_\_\_\_\_\_\_ -osobni indetifikacijski broj ili MBG izjavljujem:

I. Svi podaci o mom imovnom stanju navedeni u zahtjevu odobravanje korištenja besplatne pravne pomoći \_\_\_\_\_\_\_\_\_\_\_ (ime i prezime podnositelja zahtjeva) u cijelosti su točno navedeni. Za točnost podataka odgovaram materijalno i kazneno.

II. Dozvoljavam Uredu državne uprave u \_\_\_\_\_\_\_\_\_\_\_\_\_\_\_ (naziv županije/ureda Grada Zagreba) uvid u sve podatke o mojoj imovini, podatke Porezne uprave o ostvarenom dohotku, podatke nadležnih tijela o nekretninama, vozilima i plovilima te podatke svih financijskih institucija o novčanim sredstvima u mom vlasništvu.

Izjavu dajem u svrhu odobravanja korištenja besplatne pravne pomoći.

Potpis:

\_\_\_\_\_\_\_\_\_\_\_\_\_\_\_\_\_\_\_

Obrazac: UBPP

REPUBLIKA HRVATSKA

URED DRŽAVNE UPRAVE U \_\_\_\_\_\_\_\_\_\_\_\_\_\_\_\_\_\_\_ŽUPANIJI

Klasa: \_\_\_\_\_\_\_\_\_\_\_\_\_\_

Urbr: \_\_\_\_\_\_\_\_\_\_\_\_\_\_\_

U\_\_\_\_\_\_\_, dana\_\_\_\_\_\_\_.

Na osnovi članka 22. st. 1. Zakona o besplatnoj pravnoj pomoć (»Narodne novine«, broj 62/08, a temeljem zahtjeva \_\_\_\_\_\_\_\_\_\_\_\_\_ (ime i prezime) od \_\_\_\_\_\_\_\_\_\_\_\_, izdaje se

UPUTNICA

I. Podnositelju zahtjeva\_\_\_\_\_\_\_\_\_\_\_\_\_\_ iz \_\_\_\_\_\_\_\_\_\_\_\_\_ osobni indetifikacijski broj/MBG\_\_\_\_\_\_\_\_\_\_\_\_ odobrava se korištenje besplatne pravne pomoći za:

1. Pravni savjet

2. Zastupanje u upravnom postupku:

2.1. U upravnom postuku do konačnosti

2.2. U prvom ili drugom stupnju upravnog postupka

2.3. Za pojedine pravne radnje u upravnom postupku:

2.3.1. Izradu pismena u upravnom postupku

2.3.2. Podnošenje žalbe ili odgovora na žalbu u upravnom postupku

2.3.3. Podnošenje izvanrednih pravnih ljekova

2.3.4. Pokretanje upravnog spora

3. Zastupanje u sudskom postupku:

3.1.Zastupanje u sudskom postupku do pravomoćnosti

3.2. Zastupanje u pojedinom stupnju postupka

3.3. Izvršenje za pojedine pravne radnje u postupku:

3.4. Izrada tužbe ili odgovora na tužbu

3.5. Izrada pismena u sudskom postupku

3.6. Podnošenje žalbe ili odgovora na žalbu

3.7. Podnošenje izvanrednih pravnih ljekova

3.8. Zastupanje u sudskom postupku na temelju rješenja suda iz razloga pravičnosti

4. Zastupanje pred Ustavnim sudom

5. Zastupanje u postupku pred Europskim sudom za ljudska prava

6. Zastupanje pred međunarodnim organizacijama

7. Postupak prema međunarodnim ugovorima

Postupak se vodi pred \_\_\_\_\_\_\_\_\_\_\_\_\_\_\_\_\_\_\_.

II. Besplatna pravna pomoć odobrava se u visini od \_\_\_\_\_\_\_\_\_\_\_\_% iznosa troškova besplatne pravne pomoći koja za odobrene pravne radnje/ pravni postupak iznosi \_\_\_\_\_\_\_\_\_\_\_\_\_\_\_\_ kn.

III. Sukladno čl. 22. st. 1. Zakona o besplatnoj pravnoj pomoći uputnica vrijedi samo za postupak/pravnu radnju \_\_\_\_(navesti koju/i)\_\_\_\_\_\_\_\_ i ne može se koristiti u druge svrhe.

Upozorenje: Od podnošenja zahtjeva za pravnu pomoć do dana konačnog obračuna troškova pravne pomoći, korisnik pravne pomoći je dužan izvijestiti ured o svim promjenama koje bi mogle imati utjecaja na pravo ostvarivanja i opseg pravne pomoći. Korisnik pravne pomoći dužan je izvijestiti o nastalim promjenama u roku od osam dana od dana saznanja za iste u suprotnom će se na korisnika primijeniti odredbe čl. 41. Zakona o besplatnoj pravnoj pomoći.

Obrazloženje

Podnostielj zahtjeva \_\_\_\_\_\_\_\_\_ (ime i prezime) iz \_\_\_\_\_\_\_\_\_\_\_\_ (mjesto i adresa) \_\_\_\_\_\_\_\_\_\_ (osobni indetifikacijski broj/ MBG) podnio je dana \_\_\_\_\_\_\_\_ zahtjev za odobravanje besplatne pravne pomoći za pravni postupak/ pravna radnja.

Na temelju zahtjeva podnositelja i provedenog postupka utvrđeno je imovno stanje podnositelja kako slijedi.

E. Podnositelj zahtjeva živi u zajedničkom kućanstvu sa: \_\_\_\_\_\_\_\_\_\_ članova od kojih je \_\_\_\_\_\_\_\_\_\_\_ punoljetno.

F. Imovno stanje podnositelja zahtjeva i punoljetnih članova kućanstva.

Prosječno imovno stanje po članu kuĆanstva je sljedeće: Dohodak i primici od nesamostalnog/samostalnog rada ostvareni u 12 mjeseci koji prethode podnošenju zahtjeva\_\_\_\_\_\_\_\_\_\_\_\_\_.

F2.1. Stan ili kuća u vlasništvu/suvlasništvu podnositelja zahtjeva ili članova kućanstva koju koriste za stanovanje

Korisna površina u m2 i tržišna vrijednost nekretnine na dan podnošenja zahtjeva \_\_\_\_\_\_\_\_\_\_\_\_\_\_.

F3.1. Ostale nekretnine u vlasništvu/ suvlasništvu podnositelja zahtjeva ili članova kućanstva

Stan\_\_\_\_\_\_\_\_\_ kuća\_\_\_\_\_\_\_\_\_\_ poslovni prostor\_\_\_\_\_\_\_\_\_\_\_

zemljište\_\_\_\_\_\_\_\_\_\_\_\_ vozilo\_\_\_\_\_\_\_\_\_\_ plovila\_\_\_\_\_\_\_\_\_\_\_.

F4. Gotovina u domaćoj i stranoj valuti\_\_\_\_\_\_\_\_\_\_\_\_\_\_\_\_\_\_\_\_.

Štednja odnosno novčana sredstva na osobnim računima ili štednim knjižicama \_\_\_\_\_\_\_\_\_\_\_.

F5. Vrijednosni papiri \_\_\_\_\_\_\_\_\_\_\_\_\_\_\_\_\_\_\_\_.

Udjeli u kapitalu \_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Ostala imovina u tuzemstvu i inozemstvu\_\_\_\_\_\_\_\_\_\_\_\_\_\_\_\_\_\_\_.

Na temelju utvrđenog imovnog stanja podnositelj zahtjeva ima pravo na korištenje besplatne pravne pomoći u visini od \_\_\_\_\_\_\_\_\_\_% troškova besplatne pravne pomoći.

POTPIS

osobe ovlaštene za izdavanje uputnice

Uputa o pravnom lijeku: Stranka kojoj pravna pomoć nije odobrena u punom opsegu, može protiv ove uputnice u roku od 8 dana podnijeti žalbu ministarstvu nadležnom za poslove pravosuđa, u odnosu na dio zahtjeva za koji mu pravna pomoć nije odobrena. Žalba ne odgađa pravo na korištenje uputnice.

OBRAČUN UPUTNICE
ISPUNJAVA PRUŽATELJ

Upozorenje: Pružatelj pravne pomoći dužan je vratiti uredu popunjenu uputnicu nakon pružene pravne pomoći. Uputnica koju pružatelj vraća uredu predaje se zajedno s originalima računa za nastale troškove. Ako uputnica ne bude vraćena u roku od 15 dana od izvršenja zadnje pravne radnje za koju je uputnica izdana, pretpostavlja se da pravna pomoć nije pružena (čl. 55. st. 3. Zakona o besplatnoj pravnoj pomoći)

Naziv pružatelja pravne pomoći\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sjedište pružatelja pravne pomoći \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vrsta postupka ili pravnih radnji poduzetih u okviru pružene pravne pomoći \_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum okončanja postupka ili pojedinih radnji u okviru pružene pravne pomoći \_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ukupni troškovi pružene pravne pomoći \_\_\_\_\_\_\_\_\_\_\_\_\_\_\_\_\_\_\_

Datum vraćanja uputnice\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prilozi \_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_

POTPIS

Ovlaštene osobe koja je

izvršila obračun troškova

ISPUNJAVA OSOBA OVLAŠTENA OD STRANE UREDA

Ovlašena osoba izvršila pregled obračuna i dokumentacije i daje suglasnost na izvršeni obračun.

Iznos troškova koji se imaju vratiti ili nadoknaditi\_\_\_\_\_\_\_\_\_\_\_\_.

POTPIS

osobe ovlaštene od strane Ureda

MINISTARSTVO PRAVOSUĐA

Uprava za Europsku uniju i ljudska prava

NALOG ZA ISPLATU

Na temelju izvršenog obračuna izvršiti isplatu prema obračunatom iznosu s aktivnosti »besplatna pravna pomoć«

RAVNATELJ

\_\_\_\_\_\_\_\_\_\_\_\_\_\_\_

Pravilnik, NN 128/2008-3668